
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1951 

30 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Παραχώρηση του Ολυμπιακού Κέντρου Ιστιοπλοΐας του 
Αγίου Κοσμά και έκτασης 63.127τ.μ. στο Μαρούσι 
Αττικής μετά του επ’ αυτού κτιρίου του Ολυμπιακού 
Κέντρου Ραδιοτηλεόρασης στην «Ελληνικά Τουρι¬ 
στικά Ακίνητα Ανώνυμη Εταιρία». 1 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πύλης Νομού Τρικάλων. 2 


Σύσταση στο Δήμο Τρικκαίωντου Νομού Τρικάλων Νο¬ 
μικού Προσώπου με την επωνυμία «Σχολική Επιτρο¬ 
πή 4ου ΤΕΕ Δήμου Τρικκαίωντου Νομού Τρικάλων». 3 
Σύσταση Νομικού Προσώπου Δημοσίου Δικαίου με την 
επωνυμία «Αθλητικός Οργανισμός Δήμου Μεγάλων 


Κάλυ βίων»Νομ.Τρ ικάλω ν. 4 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) του Δήμου Γόμφων Νομού Τρικάλων. 5 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Δ.Δ. Πύλης του Δήμου 

Πύλης Ν. Τρικάλων. 6 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) Δήμου Λευκάδας. 7 


ΑΠΟΦΑΣΕΙ Σ 

Αριθ. 11025 (1) 

Παραχώρηση του Ολυμπιακού Κέντρου Ιστιοπλοΐας του 
Αγίου Κοσμά και έκτασης 63.127 τ.μ. στο Μαρούσι Ατ¬ 
τικής μετά του επ’ αυτού κτιρίου του Ολυμπιακού Κέ¬ 
ντρου Ραδιοτηλεόρασης στην «Ελληνικά Τουριστικά 
Ακίνητα Ανώνυμη Εταιρία». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΟΛΙΤΙΣΜΟΥ 

Έχοντας υπόψη: 

1. Τη διάταξη της παραγράφου 12 του άρθρου 7 του Ν. 
3207/2003 «Ρύθμιση θεμάτων Ολυμπιακής Προετοιμασίας 
και άλλες διατάξεις» (ΦΕΚ 302/Α724.12.2003). 

2. Τις διατάξεις των άρθρων 5 έως 7 του Ν. 3049/2002 
«Αποκρατικοποίηση επιχειρήσεων του Δημοσίου και άλλες 
διατάξεις» (ΦΕΚ 212/Α'). 


3. Τις διατάξεις του άρθρου 13 του Ν. 2636/1998 «Σύστα¬ 
ση εταιριών για την οργάνωση καλλιτεχνικών εκδηλώσεων 
και για τη διαχείριση της περιουσίας του Ε.Ο.Τ., σύσταση 
Εθνικού Συμβουλίου Τουρισμού και τροποποιήσεις της νο¬ 
μοθεσίας για τον τουρισμό» (ΦΕΚ 198/Α'), όπως αντικατα- 
στάθηκε με την παράγραφο 6 του άρθρου 9 του Ν. 
2837/2000 (ΦΕΚ 178/Α'). 

4. Το 9572/29.12.2003 έγγραφο του Γενικού Γραμματέα 
Ολυμπιακών Αγώνων ως προς το κόστος κατασκευής (συ¬ 
μπεριλαμβανομένου του κόστους μελετών και απαλλοτριώ¬ 
σεων) των ολυμπιακών έργων του Ολυμπιακού Κέντρου 
Ιστιοπλοΐας Αγίου Κοσμά και του Ολυμπιακού Κέντρου Ρα¬ 
διοτηλεόρασης (ΙΒΟ- ΙηΙθΓηαϋοηαΙ ΒΐΌαάοαεΐίηρ ΟθπΙθγ). 

5. Το από 29.12.2003 έγγραφο του Υπουργείου Οικονο¬ 
μίας και Οικονομικών ως προς τον προσδιορισμό ανεξάρ¬ 
τητου εκτιμητή και χρηματοοικονομικού συμβούλου. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Την, υπό τους όρους της παραγράφου 6, παραχώρηση 
κατά διοίκηση και διαχείριση στην «Ελληνικά Τουριστικά 
Ακίνητα Ανώνυμη Εταιρία» του Ολυμπιακού Κέντρου Ιστιο¬ 
πλοΐας του Αγίου Κοσμά, με τη χερσαία και θαλάσσια ζώνη 
και τα επ’ αυτής κτίσματα (κύρια ή βοηθητικά), όπως ο χώ¬ 
ρος του Κέντρου εμφαίνεται στο υπό κλίμακα 1:25.000 το- 
πογραφικό διάγραμμα, του άρθρου 2 του Ν. 2730/1999 
(ΦΕΚ 130/Α') και την κατά κυριότητα παραχώρηση στην ίδια 
εταιρία έκτασης περίπου 160.000 τ.μ., όπως θαπροσδιορι- 
σθεί επακριβώς με την κοινή υπουργική απόφαση της πα¬ 
ραγράφου 6. 

2. Την, υπό τους όρους της παραγράφου 6, παραχώρηση 
κατά κυριότητα στην «Ελληνικά Τουριστικά Ακίνητα Ανώνυ¬ 
μη Εταιρία» έκτασης 63.127 τ.μ. στο Μαρούσι Αττικής μετά 
του επ’ αυτού κτιρίου του Ολυμπιακού Κέντρου Ραδιοτηλε¬ 
όρασης, όπως η έκταση αυτή εμφαίνεται στο υπό κλίμακα 
1:1.000 τοπογραφικό διάγραμμα του άρθρου 20 του Ν. 
2730/1999 (ΦΕΚ130/Α'). 

3. Το αντάλλαγμα για τις ανωτέρω παραχωρήσεις θα 
προσδιορισθεί μετά από αποτίμηση της αξίας των παραχω- 
ρούμενων περιουσιακών στοιχείων, που θα διενεργηθεί 
από ανεξάρτητο εκτιμητή και χρηματοοικονομική ανάλυ¬ 
ση, που θα εκπονήσει χρηματοοικονομικός σύμβουλος. Κα¬ 
τά τον προσδιορισμό του οριστικού ανταλλάγματος λαμ- 
βάνεται υπόψη το χρηματοοικονομικό κόστος από τη μη 
άμεση παραλαβή και λειτουργία των παραχωρούμενων πε¬ 
ριουσιακών στοιχείων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Για τις ανάγκες της παραγράφου 3, ορίζονται ως ανε¬ 
ξάρτητος εκτιμητής η εταιρία «Αηΐθποαη ΑρριαίεαΙ (ΗθΙΙαε) 
ϋιτιϋθά» και ως χρηματοοικονομικός σύμβουλος η εταιρία 
«ΚΑΝΤΟΒ - Σύμβουλοι Επιχειρήσεων Α.Ε.». Γ ια την ειδικό¬ 
τερη περιγραφή του έργου και τον καθορισμό της αμοιβής 
των συμβούλων συνάπτεται σύμβαση μεταξύ του Ελληνι¬ 
κού Δημοσίου, εκπροσωπούμενου από τον Υπουργό Οικο¬ 
νομίας και Οικονομικών, την «Ελληνικά Τουριστικά Ακίνητα 
Ανώνυμη Εταιρία» και των συμβούλων, μέσα σε προθεσμία 
10 ημερών από τη δημοσίευση της απόφασης αυτής. 

5. Ως προκαταβολή, έναντι του οριστικού ανταλλάγματος 
για τις παραπάνω παραχωρήσεις, η «Ελληνικά Τουριστικά 
Ακίνητα Ανώνυμη Εταιρία» θα καταβάλλει στο Ελληνικό 
Δημόσιο, το αργότερο μέχρι την 31.12.2003, το ποσό των 
διακοσίων εκατομμυρίων ευρώ. 

6. Οι ανωτέρω παραχωρήσεις τελούν υπό τους εξής ει¬ 
δικότερους όρους: 

α) Η ολοκλήρωση των ανωτέρω παραχωρήσεων πρέπει 
να έχει συντελεσθεί μέχρι το αργότερο την 29.2.2004. Η 
προθεσμία αυτή μπορεί να παραταθεί με νεώτερη απόφα¬ 
ση. 

β) Αναφορικά με την κατά διοίκηση και διαχείριση παρα¬ 
χώρηση του περιουσιακού στοιχείου της παραγράφου 1, 
την έκδοση κοινής υπουργικής απόφασης, σύμφωνα με 
όσα ορίζονται στη διάταξη της παραγράφου 12 του άρθρου 
7 του Ν. 3207/2003, στην οποία περιγράφεται επακριβώς το 
παραχωρούμενο περιουσιακό στοιχείο και καθορίζονται οι 
τυχόν ειδικότεροι όροι της παραχώρησης αυτής. 

γ) Αναφορικά με την κατά κυριότητα παραχώρηση των 
περιουσιακών στοιχείων των παραγράφων 1 και 2, την έκ¬ 
δοση της απαιτούμενης πράξης του Υπουργικού Συμβουλί¬ 
ου, σύμφωνα με όσα ορίζονται στη διάταξη της παραγρά¬ 
φου 12 του άρθρου 7 του Ν. 3207/2003, στην οποία περι- 
γράφονται επακριβώς τα παραχωρούμενα περιουσιακά 
στοιχεία και καθορίζονται οι τυχόν ειδικότεροι όροι της πα¬ 
ραχώρησης αυτής. 

7. Σε περίπτωση, που για οποιοδήποτε λόγο δεν ολοκλη¬ 
ρωθούν κατά τα ανωτέρω, οι παραπάνω παραχωρήσεις εκ- 
δίδεται νεώτερη απόφαση και επιστρέφεται εντόκως η προ¬ 
καταβολή της παραγράφου 5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟ ΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 

-♦- 

Αριθ. 15441 (2) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πύλης Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95. 

2. Τις διατάξεις του άρθρου 34 του Ν. 2190/94, του Π.Δ. 
37/Α787 και του Π.Δ. 22/90. 

3. Τις διατάξεις του άρθρου 27 του Ν. 2081/92 και της 
550/7-10-92 εγκυκλίου της Γραμματείας του Υπουργικού 
Συμβουλίου. 


4. Την 2106/10-5-2001 (ΦΕΚ 597/Β721-5-2001) απόφαση 
του Γ ενικού Γ ραμματέα Περιφέρειας Θεσσαλίας περί μετα¬ 
βίβασης αρμοδιοτήτων στους Δ/ντές Τοπ. Αυτ/σης και 
Δ/σης για υπογραφή με εντολή Γ ενικού Γ ραμματέα Περι¬ 
φέρειας Θεσσαλίας. 

5. Την 150/2003 απόφαση του Δήμου Πύλης Νομού Τρι¬ 
κάλων. 

6. Την 80/2003 γνωμοδότηση του Υπηρεσιακού Συμβου¬ 
λίου Προσωπικού ΟΤΑ Νομού Τρικάλων, αποφασίζουμε: 

Εγκρίνουμε την 150/2003 απόφαση του Δήμου Πύλης Νο¬ 
μού Τρικάλων, με την οποία τροποποιείται ο Οργανισμός 
Εσωτερικής Υπηρεσίας (Ο.Ε.Υ.) του Δήμου Πύλης ως εξής: 

Στη Δ/νση Διοικητικών Υπηρεσιών προστίθεται το γρα¬ 
φείο ΚΕΠ (Κέντρο Εξυπηρέτησης Πολιτών) με τις αρμοδιό¬ 
τητες που ισχύουν από τις διαταγές των αρμοδίων Υπουρ¬ 
γείων και αυτές που στο μέλλον θα ισχύσουν, καθώς και κά¬ 
θε άλλη ανατιθέμενη εργασία από τον Δήμο. 

Προσθέτει στις υπάρχουσες θέσεις τις εξής επιπλέον τα¬ 
κτικές οργανικές θέσεις με σχέση εργασίας Δημοσίου Δι¬ 
καίου: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Μία (1) θέση του κλάδου ΠΕ Οικονομικού-Λογιστικού. 
Δύο (2) θέσειςτου κλάδου ΠΕΔιοικητικού (ΚΕΠ). 
ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Μία (1) θέση του κλάδου ΤΕ17 Λογιστών. 

Τρεις θέσειςτου κλάδου ΤΕ19 Πληροφορικής. 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Δύο (2) θέσειςτου κλάδου ΥΕ16 Εργατών Καθαριότητας. 
Αντικαθίσταται το άρθρο 9, ως εξής: 

Στις διοικητικές ενότητες των Υπηρεσιών του Δήμου οι 
Προϊστάμενοι επιλέγονται από τους εξής κλάδους: 
Διεύθυνση Διοικητικών και Οικονομικών Υπηρεσιών: 

ΠΕΙ -ΤΕ17-ΤΕ22 - ΤΕ19 - ΔΕΙ -ΔΕ38 
Τμήμα Διοικητικών Υπηρεσιών: 

ΠΕΙ-ΤΕ17-ΤΕ22-ΤΕ19-ΔΕ1 -ΔΕ38 
Τμήμα Οικονομικών Υπηρεσιών: 

ΠΕΙ-ΤΕ17-ΤΕ22-ΤΕ19-ΔΕ1 -ΔΕ38 
Τμήμα Τεχνικών Υπηρεσιών: 

ΠΕ6 - ΤΕ5 - ΤΕ3 - ΤΕ19 - ΔΕΙ -ΔΕ38 
Τμήμα Περιβάλλοντος και Η/Μ εξοπλισμού: 
ΠΕ5-ΤΕ4-ΤΕ19 

Τροποποιείται το άρθρο 8, ως εξής: 

- Καταργούνται οι τρεις (3) θέσεις υπαλλήλων Ειδικής Πε¬ 
ριορισμένης Διαβάθμισης (Β' Μέρους Ν. 1188/1981) του 
κλάδου ΔΕΙ Διοικητικών. 

- Καταργείται μία (1) θέση, προσωρινή οργανική θέση με 
σύμβαση Δημοσίου Δικαίου, του κλάδου ΔΕΙ Διοικητικών. 

- Καταργούνται προσωρινές θέσεις με σχέση εργασίας 
Ιδιωτικού Δικαίου Αορίστου Χρόνου, ήτοι: Μία (1) θέση του 
κλάδου ΔΕ29 Οδηγών και τρεις (3) θέσεις Εργατών καθα¬ 
ριότητας του κλάδου ΥΕ16. 

Από τις διατάξεις της απόφασης αυτής προκαλείται δα¬ 
πάνη σε βάρους του προϋπολογισμού του Δήμου Χασίων, 
το ύψος της οποίας ανέρχεται στο ποσό των 15.000,00 ευ¬ 
ρώ. 

Κατά τα λοιπά ο ΟΕΥ του Δήμου Πύλης, που δημοσιεύθη- 
κε στο ΦΕΚ 936/Β726-5-1999, παραμένει ως έχει. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Τρίκαλα, 23 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

Αριθ. 17421 (3) 

Σύσταση στο Δήμο Τρικκαίωντου Νομού Τρικάλων Νομικού 
Προσώπου με την επωνυμία «Σχολική Επιτροπή 4ουΤΕΕ 
Δήμου Τρικκαίωντου Νομού Τρικάλων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Τωνπαρ. 8-15του άρθρου 5του Ν. 1894/1990 «Γιατην 
Ακαδημία Αθηνών και άλλες διατάξεις» (ΦΕΚ 110/Α'). 

β) Του άρθρου 203 του Δημοτικού και Κοινοτικού Κώδικα 
(Π.Δ. 410/1995, ΦΕΚ231/Α'). 

2. Την 397/2003 απόφαση του Δημοτικού Συμβουλίου Δή¬ 
μου Τρικκαίων περί σύστασης νέου Ν.Π. με την επωνυμία 
«Σχολική Επιτροπή 4ου ΤΕΕ Δήμου Τρικκαίωντου Νομού 
Τρικάλων». 

3. Τις διατάξεις του άρθρου 27 Ν. 2081/1992 και της εγκυ¬ 
κλίου 570/7-10-1992της Γραμματείαςτου Υπουργικού Συμ¬ 
βουλίου. 

4. Την 2106/10-5-2001 (ΦΕΚ 597/Β721-5-2001) απόφαση 
για εξουσιοδότηση υπογραφής εγγράφων στο Δ/ντή της 
Υπηρεσίας μας με εντολή Γ ενικού Γ ραμματέα Περιφέρειας 
Θεσσαλίας, αποφασίζουμε: 

1. Συνιστούμε στο Δήμο Τρικκαίωντου Νομού Τρικάλων 
Νομικό Πρόσωπο με την επωνυμία «Σχολική Επιτροπή 4ου 
ΤΕΕ Δήμου Τρικκαίωντου Ν. Τρικάλων». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των Σχολείων με 
έπιπλα και εξοπλιστικά είδη και από το Υπουργείο Εθνικής 
Παιδείας και Θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων, και 

στ) Η λήψη κάθε άλλου μέτρου που κρίνεται αναγκαία για 
τη στήριξη της διοικητικής λειτουργίας των σχολικών μονά¬ 
δων. 

3. Πόροι της Σχολικής Επιτροπής είναι: 

α. Η ετήσια επιχορήγηση του Κράτους. 

β. Η ετήσια επιχορήγηση του Δήμου. 

γ. Κάθε είδους εισφορές, δωρεές, κληρονομιές και κλη¬ 
ροδοσίες. 

δ. Εισπράξεις από το αντίτιμο παρεχομένων πραγμάτων ή 
υπηρεσιών. 

ε. Πρόσοδοι της σχολικής περιουσίας και το προϊόν εκ¬ 
ποίησης περιουσιακών στοιχείων. 

4. Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
αντιπρόεδρο. 

5. Από τις διατάξεις αυτής της απόφασης προκαλείται δα¬ 
πάνη σε βάροςτου Κρατικού Προϋπολογισμού καιτου Προ¬ 
ϋπολογισμού του Δήμου, το ύψοςτης οποίας δεν μπορεί να 
προσδιορισθεί. 

Η παρούσα ισχύει από τη δημοσίευσή της και καταργείται 
κάθε προηγούμενη. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Τρίκαλα, 23 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 
-♦- 

Αριθ. 16713 (4) 

Σύσταση Νομικού Προσώπου Δημοσίου Δικαίου με την 
επωνυμία «Αθλητικός Οργανισμός Δήμου Μεγάλων Κα¬ 
λυβιών» Νομ. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/Α') «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις». 

2. Τις διατάξεις του άρθρου 203 του Π.Δ. 410/1995 του 
Δ.Κ.Κ., που προβλέπουν τη σύσταση Ν.Π.Δ.Δ. 

3. Τις διατάξεις του άρθρου 29Ατου Ν. 1158/1985 (ΦΕΚ 
137/Α), το οποίο προστέθηκε με το άρθρο 27 του Ν. 
2081/1992 (ΦΕΚ 154/Α') «Κυβέρνηση και Κυβερνητικά όρ¬ 
γανα», όπως αυτό τροποποιήθηκε με το άρθρο 1 του Ν. 
2469/1997 (ΦΕΚ38/Α'). 

4. Την 124/2003 απόφαση του Δημοτικού Συμβουλίου του 
Δήμου Μεγάλων Καλυβιών Ν. Τρικάλων. 

5. Την 2106/2001 (ΦΕΚ 597/Β') απόφαση του Γενικού 
Γ ραμματέα Περιφέρειας Θεσσαλίας περί εξουσιοδότησης 
υπογραφής στον Δ/ντή της Υπηρεσίας μας με εντολή Γ ενι¬ 
κού Γ ραμματέα Περιφέρειας Θεσσαλίας, αποφασίζουμε: 

1) Συνιστάται Νομικό Πρόσωπο Δημοσίου Δικαίου με την 
επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΜΕΓΑΛΩΝ 
ΚΑΛΥΒΙΩΝ» του Νομού Τρικάλων. 

2) Σκοπός του Νομικού Προσώπου είναι: 

α) Η δημιουργία και λειτουργία αθλητικών κέντρων, γυ¬ 
μναστηρίων και χώρων αθλοπαιδιών, έτσι που να καλύπτο¬ 
νται οι αυξημένες ανάγκες για άθληση των συμπολιτών μας. 

β) Η ανάπτυξη του Μαζικού Λαϊκού αθλητισμού καλύπτο¬ 
ντας όλες τις ηλικίες, όλους τους χώρους όλα τα ενδια¬ 
φέροντα. 

Η καλλιέργεια φίλαθλου πνεύματος, μακριά από φανατι¬ 
σμούς και κερδοσκοπικούς σκοπούς. 

γ) Για την επιτυχία των σκοπών του το Ν.Π.Δ.Δ. πρέπει να 
συνεργάζεται με τους ήδη υπάρχοντες Αθλητικούς και Κοι¬ 
νωνικούς φορείς, παράγοντες του Αθλητισμού καθώς και 
με Κρατικούς φορείς, Αθλητικούς Συλλόγους, Ενώσεις 
Ομοσπονδίες κ.λπ. 

Θα πρέπει να λειτουργήσουν επιτροπές κατά τομείς 
(Διοργάνωσης Πρωταθλημάτων, Σχολικού Αθλητισμού, 
Σωματειακού Αθλητισμού, έργων κ.ά.). 

3) Πόροι του Νομικού Προσώπου είναι: 

α) Η ετήσια επιχορήγηση από το Δήμο. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Εισπράξεις από τυχόν αντίτιμο των υπηρεσιών ή δικαι¬ 
ωμάτων χρήσης πραγμάτωνπου παρέχονται απότο Νομικό 
Πρόσωπο. 

δ) Πρόσοδοι από τη δική του περιουσία. 

ε) Κάθε παροχή του Κράτους. 

στ) κάθε άλλη νόμιμη πρόσοδος 

4) Περιουσία του Νομικού προσώπου είναι: 

Κάθε χώρος ή εγκατάσταση που θα παραχωρήσει στον 
Αθλητικό Οργανισμό ο Δήμος, το Κράτος, ή άλλος φορέας. 

Τα οικοδομήματα, οι εγκαταστάσεις και τα πάσης φύσε- 
ως κτίρια που θα ανεγείρει για τους προαναφερόμενους 
σκοπούς. 

Ο Δήμος παραχωρεί στον Αθλητικό Οργανισμό Ν.Π.Δ.Δ. 
όλους τους Δημοτικούς Αθλητικούς Χώρους κατά χρήση. 

5) Το Νομικό Πρόσωπο θα στεγάζεται σε χώρο που θα πα¬ 
ραχωρήσει για χρήση ο Δήμος Μεγάλων Καλυβιών με από¬ 
φαση του Δημοτικού Συμβουλίου. 

6) Διοίκηση του Νομικού Προσώπου: Το συνιστώμενο Νο¬ 
μικό Πρόσωπο θα διοικείται από Διοικητικό Συμβούλιο, το 
οποίο ορίζεται με απόφαση του Δημοτικού Συμβουλίου. 

7) Το Νομικό Πρόσωπο θα εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται ή απουσιάζει 
από τον νόμιμο αναπληρωτή του. 

8) Το Νομικό Πρόσωπο θα χρησιμοποιεί σφραγίδα που 
κυκλικά θα φέρει χαραγμένες τις λέξεις «ΕΛΛΗΝΙΚΗ ΔΗ¬ 
ΜΟΚΡΑΤΙΑ», την επωνυμία του Νομικού Προσώπου 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΜΕΓΑΛΩΝ ΚΑΛΥ¬ 
ΒΙΩΝ» και στο κέντρο δάφνινο στεφάνι. 

9) Από τις διατάξεις της απόφασης αυτής προκαλείται δα¬ 
πάνη σε βάρος του Νομικού Προσώπου, το ύψος της οποί¬ 
ας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Τρίκαλα, 23 Δεκεμβρίου 2003 

Με εντολή Γενικού Γραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 
-Φ- 

Αριθ. 15443 (5) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Γόμφων Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξειςτου άρθρου 8 παρ. 5του Ν. 2307/95. 

2. Τις διατάξειςτου άρθρου 34του Ν. 2190/94, του Π.Δ. 
37Α/87 και του Π.Δ. 22/90. 

3. Τις διατάξεις του άρθρου 27 του Ν. 2081/92 και της 
550/7-10-92 εγκυκλίου της Γραμματείας του Υπουργικού 
Συμβουλίου. 

4. Την 2106/10-5-2001 (ΦΕΚ 597/Β721-5-2001) απόφαση 
του Γ ενικού Γ ραμματέα Περιφέρειας Θεσσαλίας περί μετα¬ 
βίβασης αρμοδιοτήτων στους Δ/ντές Τοπ. Αυτ/σης και 
Δ/σης για υπογραφή με εντολή Γ ενικού Γ ραμματέα Περι¬ 
φέρειας Θεσσαλίας. 

5. Την 144/2003 απόφαση του Δήμου Γόμφων Ν. Τρικά¬ 
λων. 

6. Την 81/2003 γνωμοδότηση του Υπηρεσιακού Συμβου¬ 
λίου Προσωπικού ΟΤΑ Νομού Τρικάλων, αποφασίζουμε: 

Εγκρίνουμε την 144/2003 απόφαση του Δήμου Γόμφων 
Νομού Τρικάλων, με την οποία τροποποιείται ο Οργανισμός 
Εσωτερικής Υπηρεσίας (Ο.Ε.Υ.) του Δήμου Γόμφων, ως 
εξής: 

Στις υπάρχουσες τακτικές οργανικές θέσεις με σχέση ερ¬ 
γασίας Δημοσίου Δικαίου για την εφαρμογή του Διπλογρα¬ 
φικού Συστήματος προστίθενται οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Μία (1) θέση του κλάδου ΠΕ Οικονομικού - Λογιστικού. 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Μία (1) θέση του κλάδου ΤΕ Οικονομικού - Λογιστικού. 

Από τις διατάξεις της απόφασης αυτής προκαλείται δα¬ 
πάνη σε βάρους του προϋπολογισμού του Δήμου Γ όμφων, 


το ύψος της οποίας ανέρχεται στο ποσό των 30,000,00 
ευρώ. 

Κατά τα λοιπά ο Ο.Ε.Υ. του Δήμου Γ όμφων, που δημοσι- 
εύθηκε στο ΦΕΚ912/Β726-5-1999, παραμένει ως έχει. 

Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Τρίκαλα, 23 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 
-♦- 

Αριθ. 16102-15019 (6) 

Έγκριση Οργανισμού Εσωτερικής Υπηρεσίας του Δημοτι¬ 
κού Παιδικού Σταθμού Δ.Δ. Πύλης του Δήμου Πύλης Ν. 
Τ ρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

Α) Τις διατάξεις: 

1. Του Ν. 2503/97 (ΦΕΚ 107/97 τ.Α') «Διοίκηση, Οργάνω¬ 
ση, Στελέχωσητης Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Του άρθρου 12του Ν. 2880/2001 (ΦΕΚ9/Α730-1-2001) 
«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

3. Των άρθρων 26,198,203τουΔ.Κ.Κ. (Π.Δ. 410/95), όπως 
ισχύουν. 

4. Του άρθρου 12 του Ν. 1188/81, όπως αυτό αντικατα- 
στάθηκε από τις όμοιες του άρθρου 8 παρ. 5 του Ν. 2307/ 
1995. 

5. Του Ν. 1431/1984 (ΦΕΚ46/Α716-4-1984). 

6. Του άρθρου 26 παρ. 3του Ν. 2819/2000 (ΦΕΚ84/Α7 15- 
3-2000). 

7. Του Ν. 2190/1994, όπως ισχύει με τις τροποποιήσεις 
του. 

8. Του άρθρου 27 του Ν. 2081/1991, με το οποίο προστέ¬ 
θηκε νέο άρθρο 29Α στο Ν. 1558/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

9. Των Π.Δ. 50/2001 (ΦΕΚ39/Α75-3-2001), 37α/1987 (ΦΕΚ 
11/Α71987) και 22/1990 (ΦΕΚτ.Α71990). 

10. Του Π.Δ. 276/85 (ΦΕΚ 102/1986τ. Α'), όπωςτροποποι- 
ήθηκε με το Π.Δ. 92/1989 (ΦΕΚ41/1989τ.Α'). 

11. α) Τις 2813/1987 (ΦΕΚ 22/1987 τ. Β') και Γ2β/5466/ 
5-12-1988 (ΦΕΚ 900/1988 τ.Β') αποφάσεις των Υπουργών 
Προεδρίας της Κυβέρνησης και Υγείας, Πρόνοιας και Κοι¬ 
νωνικών Ασφαλίσεων. 

β) Την 24/2003 απόφαση του Διοικητικού Συμβουλίου του 
Δημοτικού Παιδικού Σταθμού Δ.Δ. Πύλης, με την οποία κα¬ 
ταρτίστηκε και ψηφίστηκε ο Οργανισμός Εσωτερικής Υπη¬ 
ρεσίας αυτού. 

γ) Την 158/2003 απόφαση του Δημοτικού Συμβουλίου του 
Δήμου Πύλης, με την οποία παρέχεται η σύμφωνη γνώμη 
επί της ανωτέρω αποφάσεως του Διοικητικού Συμβουλί¬ 
ου. 

δ) Την 86/2003 θετική γνωμοδότηση του Υπηρεσιακού 
Συμβουλίου Προσωπικού Ο.Τ.Α. Ν. Τρικάλων. 

ε) Την 2106/10-5-2001 (ΦΕΚ 597/Β721-5-2001) απόφαση 
του Γ ενικού Γ ραμματέα Περιφέρειας Θεσσαλίας για εξου¬ 
σιοδότηση υπογραφής στον Δ/ντή της Υπηρεσίας μας με 
εντολή Γ ενικού Γ ραμματέα Περιφέρειας Θεσσαλίας, απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Παιδικού Σταθμού Δ.Δ. Πύλης του Δήμου Πύ¬ 
λης, όπως αυτός καταρτίστηκε και ψηφίστηκε με τις ανωτέ¬ 
ρω αναφερόμενες αποφάσεις, ως κατωτέρω: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του Παιδικού Σταθμού συγκροτούν: 

1) Το Γραφείο Διοίκησης και Λειτουργίας 

2) Το Γ ραφείο Βρεφονηπιοκόμων 

3) Το Γ ραφείο Βοηθητικού Προσωπικού 

Άρθρο 2 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: Μία (1) 

Βαθμός: Δ-Α 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις: Μία (1) 

2. ΥΕ 14 ΜΑΓΕΙΡΩΝ 
Θέσεις: Μία (1) 

3. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: Μία (1) 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται από τις διατάξεις 
του Ν. 1188/81, του Π. Δ/τος 37α/1986του Ν. 1586/1986, 
του Π. Δ/τος 22/1989 καθώς και του Π. Δ/τος 410/1988. 

Άρθρο 4 

ΠΡΟΪΣΤΑΜΕΝΟΣ 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός) και ΤΕ Βρεφονηπιο- 
κομίας ως προϊστάμενος του Αυτοτελούς Γ ραφείου του 
Παιδικού Σταθμού επιλέγεται από τους κλάδους ΠΕ Νηπια¬ 
γωγών (προσωρινός), ΤΕ Νηπιαγωγών (προσωρινός), ΤΕ 
Βρεφονηπιοκομίας και ΤΕ9 Βρεφονηπιοκομίας κατά σειρά 
αρχαιότητας και κατά σειρά διαβαθμίσεωντων κλάδων με 
απόφαση του οικείου Υπηρεσιακού Συμβουλίου. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Γ ραφείο Διοίκησης και Λειτουργίας 
Υπεύθυνος του Γ ραφείου Διοίκησης και Λειτουργίας εί¬ 
ναι ο Προϊστάμενος του Σταθμού. 

Ειδικότερα ο Προϊστάμενος (Διευθυντής): 

- Παρίσταται στις συνεδριάσεις του Διοικητικού Συμβου¬ 
λίου χωρίς ψήφο. 

- Φροντίζει για την πιστή εφαρμογή του κανονισμού λει¬ 
τουργίας του Σταθμού, των εγκυκλίων και οδηγιών και για 
την πιστή εκτέλεση των αποφάσεων του διοικητικού. 

- Είναι υπεύθυνος για την τήρηση του εκπαιδευτικού προ¬ 
γράμματος. 

- Προΐσταται όλωντων υπαλλήλωντου Σταθμού, παρακο¬ 
λουθεί και συντονίζει το έργο τους. 

- Παραλαμβάνει την αλληλογραφία του ιδρύματος και 
υπογράφει τα έγγραφα εκείνα για τα οποία έχει εξουσιοδο¬ 
τηθεί από το διοικητικό Συμβούλιο. 


- Ενημερώνει τις βρεφονηπιοκόμους για τα εισερχόμενα 
έγγραφα, ώστε το προσωπικό αυτό να είναι σε θέση να τον 
αναπληρώνει σε περίπτωση απουσίας ή κωλύματος. 

- Κατευθύνειτο προσωπικό καθαριότητας και βοηθητικών 
εργασιών ως προς την σωματική καθαριότητα των νηπίων. 

- Επιβλέπει την καθαριότητα του ιδρύματος και φροντίζει 
για τη σωστή λειτουργία του καθώς και για την έγκυρη Πα¬ 
ρασκευή του φαγητού. 

- Συνεργάζεται με το διοικητικό υπάλληλο για την κατάρ¬ 
τιση του προϋπολογισμού, του απολογισμού και του ισολο¬ 
γισμού του Ιδρύματος. 

- Επιμελείται για τον εφοδιασμό του Παιδικού Σταθμού με 
τα αναγκαία τρόφιμα και λοιπά είδη και υλικά καθώς και για 
την καλή φύλαξη, συντήρηση και διάθεση αυτών σε συνερ¬ 
γασία με το διοικητικό υπάλληλο. 

- Ασκείτο καθήκοντα του διοικητικού υπαλλήλου, σε πε¬ 
ρίπτωση που δεν υπηρετεί στο σταθμό τέτοιος υπάλληλος. 

- Εφαρμόζει επακριβώς τις διατάξεις του άρθρου 21 της 
Γ2α/οικ.4108/1988 απόφασης του Υπουργείου Υγείας, 
Πρόνοιας και Κοινωνικών Ασφαλίσεων. 

2. Γ ραφείο Βρεφονηπιοκόμων 

- Οι βρεφονηπιοκόμοι φροντίζουν για την ψυχοσωματική 
υγεία και ψυχοκινητική εξέλιξη των παιδιών με πραγματο¬ 
ποίηση ατομικών προγραμμάτων ανάλογα με την ηλικία 
τους. 

- Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

- Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά κάθε υλικό που 
τους έχει διατεθεί. 

- Βοηθούν τον Δ/ντή κατά τις ώρες που δεν απασχολού¬ 
νται με τα παιδιά στην διοικητική και διαχειριστική εργασία, 
στην περίπτωση που δεν υπηρετεί Διοικητικός Υπάλληλος. 

- Γ ενικά εφαρμόζουν επακριβώς τις διατάξεις του άρθρου 

22 της Γ2α/οικ.4108/1988 απόφασης του Υπουργείου Υγεί¬ 
ας, Πρόνοιας και Κοινωνικών Ασφαλίσεων. 

- Εφαρμόζει και τηρεί ακριβώς τις διατάξεις του άρθρου 

23 καθώς και των άρθρων 29 μέχρι 45 της Γ2α/οικ. 4108/ 
1988 απόφασης του Υπουργείου Υγείας, Πρόνοιας και Κοι¬ 
νωνικών Ασφαλίσεων. 

3. Γ ραφείο Βοηθητικού Προσωπικού 

Στο Γ ραφείο αυτό υπηρετούν: 

α) Η μαγείρισσα που υπηρετεί στο Σταθμό, διεκπεραιώνει 
όλες τις εργασίες που προβλέπονται αναλυτικά στο άρθρο 
25 της Γ2α/οικ.4108/1988 απόφασης του Υπουργείου Υγεί¬ 
ας, Πρόνοιας και Κοινωνικών Ασφαλίσεων. 

β) Το λοιπό βοηθητικό προσωπικό καθώς και το προσω¬ 
πικό Καθαριότητας τα καθήκοντα των οποίων αναφέρονται 
λεπτομερώς στο άρθρο 26 της Γ2α/οικ. 4108/1988 απόφα¬ 
σης του Υπουργείου Υγείας, Πρόνοιας και Κοινωνικών 
Ασφαλίσεων. 

Κάθε άλλη λεπτομέρεια λειτουργίας των επιμέρους υπη¬ 
ρεσιών μη προβλεπόμενη από τον παρόντα οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2003, ο οποίος ενισχύεται από 
τους ΚΑΠ, τροφεία κ.λπ., ύψους 24.000.000 (70.432,87 ευ¬ 
ρώ) περίπου, εφόσον προσληφθούν όλοι και για τα επόμε¬ 
να οικονομικά έτη το ύψος της δαπάνης δεν μπορεί να 
προσδιορισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Τρίκαλα, 23 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4134 (7) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) Δήμου Λευκάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) Των άρθρων 1 και 18 του Ν. 2503/97. 

β) Του άρθρου 8του Ν. 2307/95. 

2. Την 12321/2000 απόφασή μας «Μεταβίβαση αρμοδιο¬ 
τήτων στο Γενικό Δ/ντή κ.λπ.» (ΦΕΚ883/Β718-7-2000). 

3. Την 224/2003 απόφαση του Δημοτικού Συμβουλίου 
Λευκάδας, με την οποία τροποποιείται ο Ο.Ε.Υ. του Δήμου. 

4. Το 13/α/θέμα/14-11-2003 Πρακτικό του Υπηρεσιακού 
Συμβουλίου υπαλλήλων Ο.Τ.Α. Ν. Λευκάδας, στο οποίο δια¬ 
τυπώνεται η σύμφωνη γνώμη του, για την τροποποίηση του 
Ο.Ε.Υ. του Δήμου Λευκάδας. 

5. Τον ισχύοντα Ο.Ε.Υ. του Δήμου Λευκάδας, όπως δημο¬ 
σιεύτηκε στο ΦΕΚ 1331/Β729-6-99 και τροποποιήθηκε με¬ 
ταγενέστερα, αποφασίζουμε: 

Επικυρώνουμε την 224/2003 απόφαση του Δημοτικού 
Συμβουλίου Λευκάδας, με την οποία τροποποιείται ο Ο.Ε.Υ. 
του Δήμου, ως ακολούθως: 

Άρθρο 1 

- Προστίθεται μία (1) επί πλέον οργανική μονάδα και συ¬ 
γκεκριμένα: 

5. Δ/νση Δημοτικής Αστυνομίας. 

Άρθρο 2 

- Προστίθεται ένα (1) επί πλέον γραφείο και ένα (1) τμήμα 
στη Δ/νση Δ/κών και Οικονομικών Υπηρεσιών και συγκεκρι¬ 
μένα: 

Στο Α' Τμήμα Διοίκησης και Δ/κών Υποθέσεων, το Γραφείο 
Μετανάστευσης και 

Δ. Τμήμα Κέντρου Εξυπηρέτησης Πολιτών (Κ.Ε.Π.). 

α) Γ ραφείο Επικοινωνίας - Εξυπηρέτησης του Πολίτη. 

β) Γ ραφείο Εσωτερικής ανταπόκρισης. 

- Καταργείται το γραφείο Ειδικής Υπηρεσίας και Υγιεινής 
στο Τμήμα Διοίκησης της Δ/νσης Δ/κών και Οικονομικών 
Υπηρεσιών. Οι αρμοδιότητές του θα ασκούνται από τη 
Δ/νση Δημοτικής Αστυνομίας. 

- Προστίθεται η διάρθρωση της Δ/νσης Δημοτικής Αστυ¬ 
νομίας και συγκεκριμένα μετά το τέλος της Δ/νσης Τεχνι¬ 
κών Υπηρεσιών, ως ακολούθως: 

5. Δ/νση Δημοτικής Αστυνομίας. 

Α. Τμήμα Διοίκησης. 

1. Γ ραφείο Γ ραμματείας - Αρχείου. 

2. Γ ραφείο Προσωπικού. 

Β. Τμήμα Ελέγχου και Αστυνόμευσης. 

1. Γ ραφείο ελέγχου και αστυνόμευσης. 

2. Γ ραφείο μηχανοργάνωσης και στατιστικής. 

Άρθρο 3 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Νέες θέσεις Σύνολο 


ΠΕΙ Διοικητικού 5 13 

ΠΕΙ Οικονομικού-Λογιστικού 1 1 

ΠΕ3 Πολιτικών Μηχανικών 1 3 

Π Ε4 Αρχιτεκτόνων - 1 

ΠΕ7 Χημικών Μηχ/κών - 1 

ΠΕ9Γεωπόνων - 1 

ΠΕ11 Πληροφορικής - 1 

ΠΕ23 Ειδικού Προσωπικού 2 2 

ΣΥΝΟΛΟ 9 23 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Νέες θέσεις Σύνολο 

ΤΕ1 Βιβλιοθηκονομίας - 1 

ΤΕ2 Κοινών. Λειτουργών - 1 

ΤΕ3Τεχν/γων Πολιτικών Μηχ/κών - 2 

ΤΕ4Τεχν. Ηλεκτρολόγων Μηχ/κών - 1 

ΤΕ5 Τοπογράφων Μηχ/κών - 2 

ΤΕ11 Εποπτών Δημοσ.Υγείας - 1 

ΤΕ13 Τ εχν/γίας-Γ εωπονίας - 1 

ΤΕ17Διοίκησης-Λογισακής - 1 

ΤΕ19 Ειδικότητας Πληροφορικής - 1 

ΤΕ22 Διοίκησης μονάδας Τ.Α. 1 1 

ΤΕ23 Ειδικής Υπηρεσίας 2 2 

ΣΥΝΟΛΟ 3 14 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Νέες θέσεις Σύνολο 

ΔΕΙ Διοικητικού 3 11 

ΔΕ2 Εποπτών Καθαριότητας - 1 

ΔΕ5 Εργοδηγών Δομ.Έργων - 2 

ΔΕ23 Ειδικής Υπηρεσίας -2 5 

ΔΕ24 Ηλεκτρολόγων 1 4 

ΔΕ28 Χειριστών Μηχ/των - 4 

ΔΕ29 Οδηγών - 9 

ΔΕ30 Τεχνιτών 1 6 

ΔΕ35 Δενδροκηπουρών - 2 

ΔΕ38 Χειριστών Η/Υ - 8 

ΣΥΝΟΛΟ 5 52 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Νέες θέσεις Σύνολο 

ΥΕ1 Κλητήρων - 1 

ΥΕ16 Εργ. Καθ. Εσωτερικών Χώρων - 2 

ΥΕ16 Εργ. Καθαριότητας 2 21 

ΥΕ16 Εργ. Υδρ. Αποχ. 2 8 

ΥΕ16 Εργ. Κήπων - 6 

ΥΕ16 Εργ. Γεν. Καθηκόντων - 4 

ΣΥΝΟΛΟ 4 42 


ΓΕΝΙΚΟ ΣΥΝΟΛΟ 23+14+52+42=131 
ΠΡΟΣΩΡΙΝΕΣ ΘΕΣΕΙΣ 

Νέες θέσεις Σύνολο 
Α. Ιδιωτικού Δικαίου Αορίστου χρόνου 
ΠΕ 2 Εφόρων Βιβλιοθηκών 


και Εφ. Πινακοθηκών - 1 

ΠΕ 7 Χημικών Μηχ/κών - 1 

ΤΕ Ιχθυολόγων - 1 

ΥΕ16 Εργατών - 3 

ΣΥΝΟΛΟ - 6 


Οι προηγούμενες θέσεις κενούμενες με οποιονδήποτε 
τρόπο καταργούνται 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙ¬ 
ΣΜΕΝΟΥ ΧΡΟΝΟΥ (ΕΠΟΧΙΑΚΟ ΠΡΟΣΩΠΙΚΟ) 

Νέες θέσεις Σύνολο 


ΔΕ5 Εργοδηγών - 1 

ΔΕ24 Ηλεκτρολόγων - 1 

ΔΕ28 Χειριστών - 1 

ΔΕ29 Οδηγών - 2 

ΔΕ30 Τεχνιτών - 2 

ΥΕ16 Εργατών γενικά - 20 

ΣΥΝΟΛΟ - 27 


ΑΡΘΡΟ 4 

ΘΕΣΕΙΣ ΠΡΟΪΣΤΑΜΕΝΩΝ 
1. Δ/νση Διοίκησης και Οικονομικών Υπηρεσιών: 
ΠΕΙ και ελλείψει αυτών ΤΕ17, ΤΕ22 

2. Τμήμα Διοίκησης και Δ/κών Υποθέσεων 

ΠΕΙ και ελλείψει αυτών ΤΕ22 και ελλείψει αυτών ΔΕΙ 

3. Τμήμα Αστικής Κατάστασης 

ΠΕΙ και ελλείψει αυτών ΤΕ22 και ελλείψει αυτών ΔΕΙ 

4. Τμήμα Οικονομικών Υπηρεσιών 

ΠΕΙ και ελλείψει αυτών ΤΕ17 και ελλείψει αυτών ΔΕΙ 

5. Τμήμα Κέντρου Εξυπηρέτησης Πολιτών (Κ.Ε.Π.) 

ΠΕΙ και ελλείψει αυτών ΤΕ 17 και ΤΕ22 και ελλείψει αυτών 
ΔΕΙ 

6. Δ/νση Τεχνικών Υπηρεσιών 

ΠΕ3, ΠΕ4, ΠΕ7 και ελλείψει αυτών ΤΕ3, ΤΕ4, ΤΕ5 

7. Τμήμα Έργων και Μελετών 

ΠΕ3, ΠΕ4, ΠΕ7 και ελλείψει αυτών ΤΕ3, ΤΕ4, ΤΕ5 

8. Τμήμα Εξωτερικών Υπηρεσιών 

ΠΕ3, ΠΕ7 και ελλείψει αυτών ΤΕ3, ΤΕ4, ΤΕ5 

9. Τμήμα Πολεοδομίας-Σχ. Πόλης-Οικισμών 

ΠΕ3, ΠΕ4 και ελλείψει αυτών ΤΕ3, ΤΕ5 

10. Δ/νση Δημοτικής Αστυνομίας 

Π Ε1, Π Ε3, Π Ε23 και ελλείψει αυτών ΤΕ 11, ΤΕ22 ,ΤΕ23 

11. Τμήμα Διοίκησης 

ΠΕΙ, ΠΕ23 και ελλείψει αυτών ΤΕ22.ΤΕ23 

12. Τμήμα Ελέγχου και Αστυνόμευσης 

ΠΕΙ, ΠΕ3, ΠΕ23 και ελλείψει αυτών ΤΕ11, ΤΕ22, ΤΕ23 και 
ελλείψει αυτών ΔΕ23. 

Κατά τα λοιπά ισχύει ως έχει το άρθρο 4 του Ο.Ε.Υ. 

ΑΡΘΡΟ 5 

Αρμοδιότητες: 

ζ. Γραφείο Μετανάστευσης 

Ασχολείται με τη διεκπεραίωση των αιτημάτων πολιτο¬ 
γράφησης 

Επιλαμβάνεται για την έκδοση και ανανέωση των αδειών 
παραμονής των αλλοδαπών και γενικά κάθε εργασίας, που 
αφορά τους νόμιμα ευρισκόμενους αλλοδαπούς στην Ελ¬ 
λάδα, σύμφωνα με το Ν.2910/01 και των τροποποιήσεων 
αυτού. 

Δ. Τμήμα Κ.Ε.Π. 

Προϊστάμενος 

- Έχειτην ευθύνη για τη νόμιμη, σωστή και αποδοτική λει¬ 
τουργία των γραφείων του τμήματος. 

- Εισηγείται ιεραρχικά τα θέματα της αρμοδιότητάςτου. 

- Έχει τη ν ευθ ύ νη για τον έλεγχο και τη θεώρηση όλων των 
εγγράφων του γραφείου της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαιρη 
και σωστή διεκπεραίωση των υποθέσεωντης αρμοδιότητάς 
του. Γιατο σκοπό αυτό συνεργάζεται, βοηθά, συντονίζει και 
κατευθύνειτους υπαλλήλους που υπηρετούν μαζί για τη θε- 
μελίωση των συναφών προς τις αρμοδιότητές του, ενεργει¬ 
ών της διοίκησης του Δήμου, σε σωστή και νόμιμη βάση, 
εξυπηρετούσα τα συμφέροντα του Δήμου καιτων δημοτών. 

- Συζητά και ανάλογα συμφωνεί ή όχι, τροποποιώντας τις 
υπηρεσιακές εισηγήσεις των υπαλλήλων της δικαιοδοσίας 
του, με ενυπόγραφη πάντοτε σημείωσή του στο σχέδιο των 
εγγράφων, με παράλληλη υποχρέωση, σε μια τέτοια περί¬ 
πτωση, έγκαιρη και αιτιολογημένη ενημέρωση του Δημάρ¬ 
χου. 

- Μεριμνά για τις τοιχοκολλήσεις των ανακοινώσεων και 
για τη κοινοποίηση των διακηρύξεων που εμπίπτουν στην 
αρμοδιότητάτου, είτε αυτές προέρχονται από το Δήμο, εί¬ 
τε αποτελούν παραγγελία ή παράκληση διαφόρων άλλων 
Αρχών. 

- Μεριμνά και εποπτεύει τη γρήγορη και σωστή εξυπηρέ¬ 
τηση των πολιτών ή εκείνων που με κάποια υπεύθυνη ιδιό¬ 
τητα συναλλάσσονται με το Τμήμα για λογαριασμό της 
υπηρεσίας που εκπροσωπούν και επιλαμβάνεται δισεπίλυ- 
των θεμάτων, παίρνοντας πρωτοβουλία για την υπέρ του 
πολίτη νόμιμη λύση τους. 


- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήμα του. 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία των Τμημάτων. 

- Παραλαμβάνει την αλληλογραφία που ανάγεται στην 
αρμοδιότητά του και διανέμει αυτή με ειδικό βιβλίο παρά¬ 
δοσης και παραλαβής στους υπ’ αυτόν υπαλλήλους. 

- Προμηθεύει ταγραφεία της δικαιοδοσίας του μετά απα¬ 
ραίτητα βοηθήματα για τη διευκόλυνσή τους. 

α. Γραφείο Επικοινωνίας-Εξυπηρέτησηςτου Πολίτη 

- Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. Παραλαμβάνει αιτήσεις πολιτών, για τη διεκ¬ 
περαίωση υποθέσεών τους από τις υπηρεσίες του Δημοσί¬ 
ου, τα στοιχεία των οποίων καταχωρεί σε ειδικό πρωτόκολ¬ 
λο. Διαθέτει για διευκόλυνσή τους έντυπα αιτήσεων κατά το 
άρθρο 3 παράγραφος 3 του Κώδικα Διοικητικής Διαδικα¬ 
σίας (Ν.2690/1999). Ελέγχει τη πληρότητα των αιτήσεων 
των πολιτών και σε περίπτωση που για τη διεκπεραίωση της 
υπόθεσης απαιτούνται δικαιολογητικά, που δεν υποβάλλο¬ 
νται μαζί με την αίτηση, το Κ.Ε.Π. τα αναζητά και τα παρα- 
λαμβάνει με οποιονδήποτε πρόσφορο τρόπο από τις αρμό¬ 
διες υπηρεσίες, μετά από σχετική εξουσιοδότηση των πολι¬ 
τών. Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους υπη¬ 
ρεσία, με οποιονδήποτε πρόσφορο τρόπο. Το τελικό έγ¬ 
γραφο αποστέλλεται από την αρμόδια υπηρεσία και πάλι 
στο Κ.Ε.Π. υποβολής της αρχικής αίτησης, από το οποίο το 
παραλαμβάνει ο πολίτης ή του αποστέλλεται από το Κ.Ε.Π. 
στη διεύθυνση που έχει δηλωθεί με συστημένη επιστολή και 
με αντικαταβολή. 

- Επικυρώνει διοικητικά έγγραφα 

- Θεωρεί το γνήσιο της υπογραφής 

- Χορηγεί παράβολα, κινητά ένσημα και υπεύθυνες δηλώ¬ 
σεις 

- Χορηγεί αποδεικτικά φορολογικής ενημερότητας μέσω 
ηλεκτρονικής διασύνδεσης με το σύστημα ΤΑΧΙδ 

β. Γ ραφείο Εσωτερικής Ανταπόκρισης 

Παραλαμβάνει από τα Κ.Ε.Π. αιτήματα πολιτών και τα 
προωθεί στην αρμόδια για τη διεκπεραίωσή τους υπηρεσία, 
παρακολουθεί τη διαδικασία διεκπεραίωσης και την τήρη¬ 
ση των νομίμων χρονικών προθεσμιών, παραλαμβάνει το 
σχετικό έγγραφο και το αποστέλλει στο Κ.Ε.Π. της αρχικής 
υποβολής του αιτήματος. 

Τηρεί τα σχετικά με τη διακίνηση των ανωτέρω αιτημάτων 
πολιτών στατιστικά στοιχεία, υποδέχεται και χειρίζεται τα 
παράπονα και τις προτάσεις των πολιτών για βελτιώσεις 
των διοικητικών διαδικασιών. 

5. Δ/νση Δημοτικής Αστυνομίας 

Διευθυντής 

- Παραλαμβάνειτην αλληλογραφία της Δ/νσης, σημειώνει 
το αρμόδιο τμήμα στο οποίο πρέπει να παραδοθεί για ενέρ¬ 
γεια. 

- Προΐσταται στο προσωπικό της Δ/νσης και εισηγείται 
στο Δήμαρχο τη τοποθέτηση, κατανομή, μετακίνηση, μετά¬ 
ταξη και όλες τις υπόλοιπες υπηρεσιακές μεταβολές του 
προσωπικού. 

- Εισηγείται στο Δήμαρχο τα θέματα των αρμοδιοτήτων 
της Διεύθυνσης. 

- Έχει τη φροντίδα και την ευθύνη για τη νόμιμη, έγκυρη 
και σωστή διεκπεραίωση των υποθέσεων των αρμοδιοτή¬ 
των του. 

- Παρακολουθεί την ενδιαφέρουσα του ΟΤΑ νομοθεσία 
και νομολογία. 

- Ενημερώνεται πάνω σε κάθε εισήγηση που γίνεται από 
όλα τα τμήματα της Δ/νσης στο Δήμαρχο, ελέγχει όλα τα 
ενεργούμενα έγγραφα αυτών και μονογραφεί τα σχέδια 
των. 

- Ασκεί τις από το Νόμο ή τις με εξουσιοδότηση ανατιθέ¬ 
μενες σ’ αυτόν λοιπές αρμοδιότητες. 

- Παρακολουθεί τις έρευνες, τις μελέτες και τα ειδικά σε¬ 
μινάρια που γίνονται πάνω σε οργανικά θέματα, με σκοπό 
την αποδοτικότητα των υπηρεσιώντης Δ/νσης και τη παρο¬ 
χή μεγαλύτερης και σωστότερης υπηρεσιακής προσφοράς 
προς το πολίτη. 

- Επιμελείται την υλοποίηση των παρεχομένων νέων αρ¬ 
μοδιοτήτων στη Δημοτική Αστυνομία. 

- Καταρτίζει σε δεύτερο βαθμό τις εκθέσεις υπηρεσιακών 
ικανοτήτων του προσωπικού της Δ/νσης. 

- Μεριμνά για τη καλλιέργεια πνεύματος συνεργασίας και 
εμπιστοσύνης μεταξύ των υπαλλήλων της Δ/νσης. 

- Επιμελείται για τη διατήρηση ομαλών και αποδοτικών 
υπηρεσιακών σχέσεων ανάμεσα στη Δ/νση Δημοτικής 
Αστυνομίας και τις άλλες συναλλασσόμενες υπηρεσίες. 

- Επισημαίνειτιςτυχόνπαρατηρούμενες ατέλειες στη λει¬ 
τουργία της Διεύθυνσης και εισηγείται στο Δήμαρχο την 
επιβολή των κατά τη γνώμη του αναγκαίων μεταβολών. 

Σε συνεργασία με τους αρμόδιους παράγοντες και φο¬ 
ρείς του Δήμου μεθοδεύουν και εισηγούνται συστήματα 
ενημέρωσης των κατοίκων, σχετικά με την υποχρέωση που 
έχουν απέναντι στο Δήμο και τη πόλη, αλλά και στα δικαιώ¬ 
ματα που δημιουργούνται για λογαριασμό τους, από των 
ισχυουσών κάθε φορά διατάξεων για τους ΟΤΑ. 

- Είναι υπεύθυνος για τη τάξη και την ευκοσμία που πρέ¬ 
πει να επικρατεί στους χώρους, όπου οι υπηρεσίες της 
Δ/νσης ασκούν τα καθήκοντά τους. 

- Ασκεί κάθε άλλη αρμοδιότητα που πηγάζει από τη γενι¬ 
κότερη αποστολή του, είτε αυτή δημιουργείται αυτοδικαί¬ 
ως κατά την άσκηση των καθηκόντων της Διεύθυνσης, είτε 
του ανατίθεται από το Δήμαρχο. 

Α. Τμήμα Διοίκησης 

Προϊστάμενος 

Όπως ο Προϊστάμενος του Τμήματος Κ.Ε.Π. 

1. Γραφείο Γραμματείας-Αρχείου 

- Παραλαμβάνει, διεκπεραιώνει και αρχειοθετεί την αλλη¬ 
λογραφία που του παραδίδεται από το Προϊστάμενο της 
Δ/νσης και των Τμημάτων. 

Στην έννοια του όρου «διεκπεραιώνει» περιλαμβάνεται 
και η υποχρέωση παράδοσης των διαφόρων εγγράφων στα 
αρμόδια γραφεία για ενέργεια, μαζί με τα στοιχεία τους, 
όπου αυτά αφορούν τρέχουσες ή σε εκκρεμότητα υποθέ¬ 
σεις. 

- Παραδίδει στο γραφείο διεκπεραίωσης καθηκόντων την 
αλληλογραφία της Διεύθυνσης για τη νόμιμη διεκπεραίωσή 
της. 

- Έχει την ευθύνη της διαφύλαξης και διασφάλισης των 
αρχείων της Δ/νσης, την διατήρηση των οποίων φροντίζει 
με ιδιαίτερη επιμέλεια. 

- Επιμελείται τη δακτυλογράφηση όλων των εγγράφων 
της Διεύθυνσης. 

- Ρυθμίζει και έχει την ευθύνη της φωτοτύπησης των εγ¬ 
γράφων της Διεύθυνσης. 

- Εκτελεί κάθε εργασία που του ανατίθεται από το Δήμαρ¬ 
χο, το Προϊστάμενο της Δ/νσης και των Τμημάτων, που ανά¬ 
γεται στη λειτουργία της Διεύθυνσης Δημοτικής Αστυνο¬ 
μίας. 


2. Γραφείο Προσωπικού 

- Διεξάγει όλες τις υπηρεσιακές υποθέσεις που αφορούν 
στα θέματα του προσωπικού της Διεύθυνσης π.χ. μεταβο¬ 
λές στην υπηρεσιακή κατάσταση (προαγωγές, εντάξεις, 
επανεντάξεις, μετατάξεις, μετακινήσεις, αποσπάσεις, με¬ 
ταθέσεις, μονιμοποιήσεις, οικονομικές παροχές, χορήγηση 
αδειών, εφαρμογή του Πειθαρχικού Δικαίου, τακτοποίηση 
ασφαλιστικών θεμάτων γενικών, λύση υπαλληλικής ή οποι¬ 
οσδήποτε σχέσης εργασίας κ.λ.π) κοινοποιώντας τις εκδι- 
δόμενες διοικητικές πράξεις στα αρμόδια όργανα υπηρε¬ 
σίας και ενδιαφερομένου. 

- Τηρεί, ενημερώνει ατομικούς φακέλους για όλο το προ¬ 
σωπικό της Διεύθυνσης. 

- Ανακοινώνει στο προσωπικό της Διεύθυνσης τις εγκυ¬ 
κλίους, διατάξεις και αποφάσεις του Δημάρχου, τις αναφε- 
ρόμενες στη κατάσταση του προσωπικού και στη λειτουρ¬ 
γία των υπηρεσιών. 

- Ανακοινώνει στο προσωπικό της Διεύθυνσης το ισχύον 
κάθε φορά ωράριο εργασίας και επιβλέπει την ακριβή τή¬ 
ρησή του. 

Β. Τμήμα ελέγχου και αστυνόμευσης 

Προϊστάμενος 

- Παραλαμβάνει, διεκπεραιώνει και αρχειοθετεί την αλλη¬ 
λογραφία που του παραδίδεται από το Προϊστάμενο της 
Δ/νσης και των Τμημάτων. 

Στην έννοια του όρου «διεκπεραιώνει» περιλαμβάνεται 
και η υποχρέωση παράδοσης των διαφόρων εγγράφων στα 
αρμόδια γραφεία για ενέργεια, μαζί με τα στοιχεία τους, 
όπου αυτά αφορούν τρέχουσες ή σε εκκρεμότητα υποθέ¬ 
σεις. 

- Παραδίδει στο γραφείο διεκπεραίωσης καθηκόντων την 
αλληλογραφία της Διεύθυνσης για τη νόμιμη διεκπεραίωσή 
της. 

- Έχει την ευθύνη της διαφύλαξης και διασφάλισης των 
αρχείων της Δ/νσης, την διατήρηση των οποίων φροντίζει 
με ιδιαίτερη επιμέλεια. 

- Επιμελείται τη δακτυλογράφηση όλων των εγγράφων 
της Διεύθυνσης. 

- Ρυθμίζει και έχει την ευθύνη της φωτοτύπησης των εγ¬ 
γράφων της Διεύθυνσης. 

- Εκτελεί κάθε εργασία που του ανατίθεται από το Δήμαρ¬ 
χο, το Προϊστάμενο της Δ/νσης και των Τμημάτων, που ανά¬ 
γεται στη λειτουργία της Διεύθυνσης Δημοτικής Αστυνο¬ 
μίας. 

1. Γ ραφείο Ελέγχου και Αστυνόμευσης 

2. Γ ραφείο Μηχανοργάνωσης και Στατιστικής 

Οι αρμοδιότητες των γραφείων καθορίζονται από τις δια¬ 
τάξεις του άρθρου 2 του Π.Δ. 23/02. 

Κατά τα λοιπά, ο Ο.Ε.Υ. του Δήμου Λευκάδας, ισχύει ως 
έχει. 

Από την τροποποίηση αυτή, προκαλείται δαπάνη σε βά¬ 
ρος του προϋπολογισμού του ομώνυμου Δήμου, ύψους 
277.329,42 ευρώ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λευκάδα, 22 Δεκεμβρίου 2003 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
Γ. ΠΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




